# Csuka István

### A Wikipédiából, a szabad lexikonból.

Csuka István (Árokszállás, 1758 – 1814. május 9.) katolikus plébános és kanonok

## [szerkesztés] Élete

Iskoláit Pesten és Egerben végezve, 17 éves korában lépett az egri papnevelőbe; miután misés pappá felszenteltetett, Tállyán és Gyöngyösön káplánkodott; azután az egri papképző tanára lett; az intézet azonban csakhamar megszűnt és Csuka Kassára ment segédlelkésznek, honnét még ugyanazon évben fancsali plébános lett Heves megyében. Néhány évvel később ismét Egerbe hivatott papnevelő intézeti tanulmányi felügyelőnek; itt sem maradt sokáig, mert jákóhalmi plébánosnak választották, 1813-ban pedig cimzetes kanonok lett. Hívei nyugvóhelyét díszes emlékkővel jelölték meg.

## [szerkesztés] Munkái

1. A felséges ausztriai háznak új és örökös császári méltóságáért a t. t. Jász és két Kun megyéknek buzgó hálaadásakkor Jászberényben sz. Mihály havának 13. napján 1804. mondott beszéd. Pest.

2. Mária szentséges neve napjára Intézett beszéd. Szeged, 1806. (Kis-Kun-Majsán az újonnan épített templom szegletkövének letételekor.)

Még több egyházi beszéde kéziratban maradt. Szöllősy szerint egy népszerű kátét is adott ki.

## [szerkesztés] Források

- Szinnyei József: Magyar írók élete és munkái, Arcanum, Budapest, 2000, ISBN 9638602996

A lap eredeti címe "http://hu.wikipedia.org../../../c/s/u/Csuka_Istv%C3%A1n_128e.html"

Kategóriák: 18. századi magyar katolikus egyházi személyek | Magyar pedagógusok

##### Views

- Szócikk
- Vitalap
- Aktuális változat

##### Keresés